**NOTĂ DE FUNDAMENTARE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Secțiunea 1: Titlul proiectului de act normativ** | | | | | | | |
| **HOTĂRÂRE A GUVERNULUI**  **privind aprobarea amplasamentului și declanșarea procedurilor de expropriere a imobilelor proprietate privată care constituie coridorul de expropriere situat pe amplasamentul lucrării de utilitate publică de interes național „Apărarea complexa a localităților situate în Delta Dunării pentru minimizarea riscului la inundații asupra vieții, județul Tulcea”, situate pe raza localităților Vulturu și Ilganii de Sus, comuna Maliuc, Județul Tulcea** | | | | | | | |
| **Secțiunea a 2-a:**  **Motivul emiterii actului normativ** | | | | | | | |
| 1. Descrierea situaţiei actuale | Proiectul „Apărarea complexă a localităților situate în Delta Dunării pentru minimizarea riscului inundațiilor asupra vieții județul Tulcea” se adresează sectorului de mediu și aparține domeniului protecția împotriva inundațiilor și răspunde în totalitate obiectivelor Axei Prioritare 5 POIM care are Obiectivul Specific 5.1 Reducerea efectelor şi a pagubelor asupra populației cauzate de fenomenele naturale asociate principalelor riscuri accentuate de schimbările climatice, în principal de inundații şi eroziune costieră.  Axa Prioritara 5 vizează promovarea acțiunilor orientate spre prevenirea principalelor riscuri accentuate de manifestările schimbărilor climatice, îndeosebi inundații și eroziunea costiera, în vederea evitării pagubelor economice și de vieți omenești, contribuind la îndeplinirea cerințelor Directivei 2007/CE privind evaluarea și gestionarea riscurilor de inundații, transpuse și în Strategia Naționala a României privind Schimbările Climatice 2013-2020.  Obiectivul principal al proiectului este reducerea riscului de producere a inundațiilor în localitățile Periprava, Sulina, Crișan, Sfântu Gheorghe, Gorgova, Letea, Mila 23, Pardina, Ilganii de Sus și Vulturu din Delta Dunării (zona de risc 7 conform PMRI Fluviul Dunărea) favorizate de schimbările climatice, prin aducerea la parametrii optimi de funcționare ai stațiilor de pompare și evacuare SPE existente, cat și prin lucrări de închidere a liniei de apărarea împotriva inundațiilor, cu efecte benefice asupra populației, bunurilor materiale și obiectivelor social-economice.  Obiectivele generale ale proiectului sunt:  - Reducerea riscului de producere a dezastrelor naturale cu efect asupra populației, a bunurilor materiale și obiectivelor social – economice;  - Reducerea riscului la inundații asociat schimbărilor climatice;  - Reducerea efectelor datorita undelor de viitura pe Dunăre, și a pagubelor cu efect asupra populației, a bunurilor materiale și obiectivelor social- economice, din Delta Dunării  - Protecția și îmbunătățirea calității mediului și a standardelor de viată.  Indicatorii tehnico-economici ai investiției au fost aprobați prin Hotărârea Guvernului privind aprobarea obiectivului de investiții „Apărarea complexă a localităților situate în Delta Dunării pentru minimizarea riscului inundațiilor asupra vieții județul Tulcea”, precum și a caracteristicilor principale și a indicatorilor tehnico-economici aferenți acestuia având următoarele capacitați:   * *Reabilitare stații de pompare existente 9 buc.* * *Stații de pompare – incinte aparate 3 buc.* * *Închidere linie de apărare localitatea Vulturu 9.465 ml* * *Închidere linie de apărare localitatea Ilganii de Sus 3.790 ml*   Prezenta nota de fundamentare privind declanșarea procedurilor de expropriere se refera strict la obiectele de investiții aferente Axei 5 POIM.  Proiectul se adresează sectorului de *mediu și schimbări climatice și* aparține domeniului **protecția împotriva inundațiilor**.  Implementarea proiectului de investiții ce constă în realizarea unor lucrări de reabilitarea a stațiilor de pompare și evacuare a excesului de apa, existente în localitățile din Delta Dunării precum și lucrări pentru închiderea liniilor de apărare în localitățile Vulturu și Ilganii de Sus în scopul diminuării pagubelor provocate de viituri, au la baza Programul de Investiții al Administrației Bazinale de Apa Dobrogea Litoral, în care s-a prevăzut realizarea unor serii de lucrări de gospodărire a apelor strict necesare pentru combaterea efectelor catastrofale cauzate de inundațiile provocate de precipitațiile de intensitate deosebit de mare.  *Obiectivele de investiție propuse* sunt cuprinse in:  - *Strategia Integrată de Dezvoltare Durabilă a Deltei Dunării, aprobata prin Hotărârea Guvernului nr. 602/2016, (SIDD DD-2030);*  *- Planurile de Management al Riscului la Inundații aprobate prin Hotărârea Guvernului nr. 972/2016.*  *- Strategia Națională de Management al Riscului la Inundații pe termen mediu și lung, aprobată prin Hotărârea Guvernului nr. 846/2010.*  În perioada 2002-2006 în Romania s-au înregistrat inundații cu efecte catastrofale, care au afectat peste 1,5 milioane persoane (93 persoane decedate) și care au distrus o parte importanta a infrastructurilor din zonele afectate.  Distrugerile cauzate de inundații în 2005 și 2006 au fost estimate la peste 2 miliarde Euro.  Inundațiile au scos la iveala deficiente atât în ceea ce privește tehnicile de protecție împotriva inundațiilor, cat și privind capacitatea de răspuns a populației și autorităților.  Astfel, Romania a realizat necesitatea de schimbare a abordării managementului inundațiilor, de la “acțiune pasiva” la o “acțiune pro-activa”, în vederea reducerii atât a efectelor potențialelor dezastre cat și reducerea vulnerabilității la inundații.  Inițiativa UE de a elabora și implementa un program de acțiune privind prevenirea, protecția împotriva inundațiilor și reducerea riscurilor și a efectelor inundațiilor, impune ca fiecare Stat Membru sa elaboreze planuri de management privind riscul inundațiilor și harți de risc pentru fiecare bazin hidrografic/zona costiera în care sănătatea umana, mediul înconjurător și activitățile economice pot fi afectate de astfel de fenomene naturale.  *Programul Operaţional Infrastructura Mare document strategic aprobat prin Decizia Comisiei Europene nr. C (2015) 4823 din 09.07.2015, asigura în cadrul Axei prioritare nr. 5 cofinanțarea proiectelor pentru protecția împotriva inundațiilor aferente localităților de pe cursurile de apa gestionate de Administrația Naționala „Apele Romane”.*  Programul Operaţional Infrastructura Mare (POIM) reprezintă unul din programele operaționale prin care pot fi accesate fondurile europene structurale și de investiții alocate României în perioada 2014-2020 prin Acordul de Parteneriat (AP).  POIM este gestionat de Ministerul Investițiilor și Proiectelor Europene în calitate de Autoritate de Management și se adresează nevoilor de dezvoltare în următoarele sectoare: infrastructura de transport, protecția mediului, managementul riscurilor și adaptarea la schimbările climatice, energie și eficiență energetică.  Obiectivul global al POIM vizează dezvoltarea infrastructurii de transport, mediu, energie și prevenirea riscurilor la standarde europene, în vederea creării premiselor unei creșteri economice sustenabile, în condiții de siguranța și utilizarea eficienta a resurselor naturale  Totodată programul vizează reducerea decalajului existent intre Statele Membre ale Uniunii Europene și Romania cu privire la infrastructura de mediu prin: îmbunătățirea accesului la utilități publice în sectorul de apă și apă uzată, optimizarea sistemelor de management al deșeurilor, reducerea impactului negativ asupra mediului și diminuarea schimbărilor climatice cauzate de sistemele de încălzire urbana, protecția și îmbunătățirea biodiversității și a patrimoniului natural, *reducerea efectelor și a pagubelor asupra populației cauzate de fenomenele naturale asociate principalelor riscuri accentuate de schimbările climatice, în principal de inundații și eroziune costiere.*  În prezent localitățile Vulturu și Ilganii de Sus, aparținând comunei Maliuc, sunt expuse pericolului de inundare, acestea nu sunt prevăzute cu lucrări de protecție, cota mai ridicată a terenului intravilan o reprezintă grindul de mal, care se inundă în general la creșteri ale nivelului Dunării puțin peste medie. Staționarea apelor pe o perioada îndelungată conduce la avarierea sau în unele cazuri la distrugerea locuințelor aflate în apa, având în vedere ca acestea sunt realizate din materiale locale. Viiturile înregistrate la nivelul anilor 2005, 2006 și 2010 au produs inundarea întregului intravilan al localităților Ilganii de Sus și Vulturu.  Pentru cele 2 localități Vulturu (Bo. 2) și Ilganii de Sus (Bo. 3) conform Rapoartelor de sinteza din 2006 și 2010 ca urmare a inundațiilor produse au fost afectate: 76 de case distruse, 208 case avariate, 345 de anexe gospodărești afectate, 10 obiective socio-economice și 21,10 km de drum comunal afectat.  Lucrările de apărare împotriva inundațiilor de la nivelul județului Tulcea sunt incomplete.  Instalațiile de pompare și echipamentele hidromecanice ale stațiilor de pompare, conexe acestor lucrări, sunt depășite moral, mari consumatoare de energie și produc inundarea intravilanului localității.  **Obiectivul proiectului** este de prioritate social-economic și are ca scop reducerea efectelor și a pagubelor asupra populației și a obiectivelor de interes public amplasate în localitățile din Delta Dunării (Pardina, Periprava, Letea, Mila 23, Gorgova, Crișan, Sulina, Sfântu Gheorghe, Vulturu și Ilganii de Sus) , cauzate de fenomenele naturale generate de schimbările climatice, în principal de inundații și eroziune costieră.  **Obiective specifice** ale proiectului propus:  - reducerea efectelor datorita precipitațiilor și infiltrațiilor în intravilanul localităților prin reabilitarea stațiilor de pompare și a sistemelor de canale de desecare;  - apărarea împotriva inundațiilor a localităților Ilganii de Sus și Vulturu prin realizarea de lucrări de închidere a liniei de apărare existente pentru protejarea incintelor localităților;  Lucrările proiectate țin cont de *Hotărârea Guvernului nr. 846/2010 -* 5.1. ținte cuantificabile ale strategiei;  3. Reducerea vulnerabilității sociale a comunităților expuse la inundații – 50% în termen de 10 ani și până la 75% pe termen lung, în 30 de ani. Pentru această țintă, este necesară revizuirea normelor de proiectare a structurilor de apărare, cu o valoare implicită a probabilității anuale de depășire de minimum 0.2% pentru zonele urbane dezvoltate, în funcție de rezultatele analizelor tehnico-economice, 0.5% pentru zonele urbane cu dezvoltare medie, *1% pentru zonele rurale și* 10% pentru zonele agricole (fără locuințe sau bunuri).  **Obiective socio-economice:**  - stimularea creșterii economice  - îmbunătățirea calității vieții populației prin reducerea riscului de producere a inundațiilor și diminuarea pagubelor produse de inundațiile caselor, obiectivelor socio-economice și de infrastructura (drumuri, etc.);  - asigurarea funcționarii în condiții de siguranța a stațiilor de pompare și evacuare a excesului de apa din intravilanul celor 9 localități din Delta Dunării, județul Tulcea;  - îmbunătățirea premiselor pentru dezvoltarea turismului în zona;  - dezvoltarea durabilă a zonei prin eliminarea riscului de inundații în zona proiectului, evitând-se astfel daune viitoare cauzate de fenomenele inundațiilor, contribuind la îmbunătățirea condițiilor pentru dezvoltarea turismului, activităților economice din zona și creșterea zonei rezidențiale, la un nivel de trai îmbunătățit;  - facilitarea dezvoltării zonelor agricole în localitățile din Delta Dunării;  - eliminarea riscului de stagnare e excesului de apa și transformarea lui în focare de infecție și îmbolnăvire a populației;  - impact pozitiv asupra mediului;  - crearea a cca. 50 de locuri de munca temporare pe durata implementării proiectului (în cadrul firmei Contractorului).  Proiectul contribuie la o dezvoltare durabila, mărind gradul de siguranța pentru desfășurarea activităților economice și sociale a locuitorilor din zona și va conduce la îmbunătățirea calității vieții oamenilor care lucrează, trăiesc și beneficiază, direct sau indirect, de structurile de apărare de inundații realizate în cadrul acestui proiect.  De asemenea, proiectul contribuie la:  - crearea a cca. 50 de locuri de muncă temporare pe durata implementării proiectului (în cadrul firmei Contractorului);  - vor fi de asemenea păstrate locuri de muncă în cadrul S.G.A., pentru activități de mentenanță după implementarea proiectului;  Contextul general care a stat la baza conturării acestei propuneri de proiect este dat de efectele inundațiilor din România ultimilor ani.  **Având în vedere:**  Obiectivul global al POIM – Dezvoltarea infrastructurii de transport, mediu, energie și prevenirea riscurilor la standarde europene, în vederea creării premiselor unei creșteri economice sustenabile, în condiții de siguranța și utilizarea eficienta a resurselor naturale  și  Obiectivul specific al Axei prioritare 5 – Promovarea adaptării la schimbările climatice, a prevenirii și a gestionarii riscurilor – Reducerea efectelor și a pagubelor asupra populației cauzate de fenomenele naturale asociate principalelor riscuri accentuate de schimbări climatice, în principal de inundații și eroziune costiera, se poate afirma cu certitudine că proiectul în speță se încadrează în Promovarea adaptării la schimbările climatice, a prevenirii și a gestionarii riscurilor al POIM, Axa prioritară 5, prin reducerea riscului de producere a inundațiilor în localitățile Periprava, Sulina, Crișan, Sfântu Gheorghe, Gorgova, Letea, Mila 23, Pardina, Ilganii de Sus și Vulturu din Delta Dunării inclusiv informare publică și instruire în domeniul specific, fapt probat prin creșterea siguranței populației din zonă și protejarea calității vieții prin reducerea riscului la inundații în zonă (prin reabilitarea stațiilor de pompare și evacuare a excesului de apa din interiorul localităților și prin lucrări de închidere a liniei de apărare în localitățile Vulturu și Ilganii de Sus).  Beneficiarul proiectului Ministerul Mediului, Apelor și Pădurilor prin Administrația Națională „Apele Române” - Administrația Bazinală de Dobrogea – Litoral.  Lucrările propuse în cadrul acestui proiect sunt amplasate pe cele 3 brațe ale Dunării (Chilia, Sulina și Sfântu Gheorghe) județul Tulcea, și din punct de vedere al “Cadastrului Apelor” fluviul Dunărea are codul cadastral XIV-1.  Din punct de vedere administrativ, lucrările hidrotehnice proiectate sunt amplasate în arealul Deltei Dunării, în intravilanul și extravilanul unor localități din Delta Dunării după cum urmează:  - *pentru „Bo. 1 - Reabilitarea și modernizarea stațiilor de evacuare a excesului de apa din intravilanul localităților Periprava, Sulina, Crișan, Sfântu Gheorghe, Gorgova, Letea, Mila 23 și Pardina din Delta Dunării provenite din precipitații și infiltrații, județul Tulcea*” amplasamentul stațiilor de pompare și a canalelor colectoare aferente acestora, aparțin UAT-urilor: orașul Sulina, comuna Maliuc, comuna C.A. Rosetti, comuna Crișan, localitatea Mila 23, comuna Sfântu Gheorghe și comuna Pardina;  - *pentru „Bo. 2 – Apărarea împotriva inundațiilor a localității Vulturu, comuna Maliuc, județul Tulcea”* lucrările proiectate pentru închiderea liniei de apărare existente sunt în intravilanul localității Vulturu care este situata pe malul drept al canalului Sulina intre M 23,5 – M 25,5 în zona dig mal a amenajării piscicole Rusca, pe malul opus localității Maliuc.  - *pentru „Bo. 3 – Apărarea împotriva inundațiilor a localității Ilganii de Sus, comuna Maliuc, județul Tulcea*” lucrările proiectate pentru închiderea liniei de apărare existente sunt în intravilanul localității Ilganii de Sus care este situata pe malul stâng al canalului Sulina intre M 30,5 – M 31,5 aparținând comunei Maliuc.  Finanțarea se face din fonduri externe nerambursabile aferente cadrului financiar 2014-2020, de la bugetul de stat prin bugetul Ministerului Mediului, Apelor și Pădurilor, în limita sumelor aprobate anual cu această destinație, din veniturile proprii ale Administrației Naționale „Apele Române” precum și din alte surse legal constituite, conform programelor de investiții publice aprobate potrivit legii.  **Lucrările care se vor executa** din fonduri externe nerambursabile postaderare POIM sunt**:**  **- Bo. 1 - REABILITAREA ȘI MODERNIZAREA STAŢIILOR DE EVACUARE A EXCESULUI DE APĂ DIN INTRAVILANUL LOCALITĂŢILOR PERIPRAVA, SULINA, CRIȘAN, SFANTU GHEORGHE, GORGOV, LETEA, MILA 23 ȘI PARDINA DIN DELTA DUNĂRII, PROVENIT DIN PRECIPITAŢII ȘI INFILTRAŢII, JUD. TULCEA**  a) reabilitarea construcțiilor existente a stațiilor de evacuare a excesului de apa;  b) reabilitarea echipamentului hidromecanic și a agregatelor de pompare;  c) reabilitarea instalațiilor electrice care alimentează agregatele de pompare;  d) reabilitarea canalelor de desecare care alimentează stațiile de evacuare a excesului de apa din interiorul localităților.  - **Bo. 2 - APĂRARE ÎMPOTRIVA INUNDAȚIILOR A LOCALITĂȚII VULTURU, COMUNA MALIUC, JUD. TULCEA**  a) lucrări de apărare a localității Vulturu care constau în lucrări pentru închiderea liniei de apărare cu lucrări de tipul STRUCTURI FIXE – 2 incinte închise;  b) stații de pompare (2 incinte) și evacuare a apelor pluviale și de infiltrații din interiorul localității ;  c) canale de desecare pentru colectarea apelor pluviale și de infiltrații din interiorul incintei;  **- Bo. 3 - APĂRARE ÎMPOTRIVA INUNDAȚIILOR A LOCALITAȚII ILGANII DE SUS, COMUNA MALIUC, JUD. TULCEA**  a) lucrări de apărare a localității Ilganii de Sus care constau în lucrări pentru închiderea liniei de apărare de tipul STRUCTURI FIXE;  b) stație de pompare și evacuare a apelor pluviale și de infiltrații din interiorul localității ;  c) canale de desecare pentru colectarea apelor pluviale și de infiltrații din interiorul incintei;  Una dintre principalele condiții necesare accesării fondurilor europene pentru implementarea proiectelor prioritate este ca beneficiarul finanțării, în cazul de fată Administrația Națională "Apele Române" - Administrația Bazinală de Apă Dobrogea Litoral, ***să facă dovada deținerii terenurilor pe care se vor executa lucrările.***  În cazul în care beneficiarul proiectului nu va face dovada deținerii suprafețelor de teren mai sus menționate, alocarea fondurilor europene va fi sistată.  Întrucât pentru realizarea lucrărilor proiectate a fi realizate și anume:   * reabilitarea stațiilor de pompare și evacuare a excesului de apa din localitățile din Delta Dunării; * închiderea liniilor de apărare din localitățile Vulturu și Ilganii de Sus   sunt necesare suprafețe de teren, conform prevederilor Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările şi modificările ulterioare, și ale Hotărârii Guvernului nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările ulterioare, *este necesară și declanșarea procedurilor de expropriere a suprafețelor de teren pe care se vor realiza lucrările propuse în cadrul proiectului de utilitate publică de interes național „Apărarea complexa a localităților situate în Delta Dunării pentru minimizarea riscului inundațiilor asupra vieții, județul Tulcea*”.  În conformitate cu prevederile art. 5 din Legea nr. 255/2010, cu modificările și completările ulterioare, expropriatorul – Ministerul Mediului, Apelor și Pădurilor, prin Administrația Națională „Apele Române”- Administrația Bazinală de Apă Dobrogea Litoral, a întocmit o documentație tehnico – economică cuprinzând:  1) amplasamentul lucrării de utilitate publică de interes național potrivit planului de amplasament / hârții topografice, cu Aviz OCPI**,** conformAnexei nr.1la Hotărârea de Guvern.  2) lista imobilelor proprietate privată din amplasamentul lucrărilor de investiții, care fac obiectul exproprierii pentru cauză de utilitate publică, proprietarii sau deținătorii acestora şi sumele individuale aferente despăgubirilor, estimate de către expropriator, pe baza „Ghidul privind valorile orientative ale proprietăților imobiliare din jud. Tulcea” în conformitate cu prevederile legale în vigoare, sunt cuprinse în anexa nr. 2. | | | | | | |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia | Proiectul de act normativ nu se referă la acest subiect. | | | | | | |
| 2. Schimbări preconizate | Proiectul de Hotărâre a Guvernului privind aprobarea amplasamentului și declanșarea procedurilor de expropriere a imobilelor proprietate privată care constituie coridorul de expropriere situat pe amplasamentul lucrării de utilitate publică de interes național „Apărarea complexa a localităților situate în Delta Dunării pentru minimizarea riscului la inundații asupra vieții, județul Tulcea”, situate pe raza localităților Vulturu și Ilganii de Sus, comuna Maliuc, Județul Tulcea va conduce la îndeplinirea unei condiții esențiale, impusă de legislația în vigoare, necesară implementării proiectelor din cadrul POIM.  Suprafața totală a amplasamentului lucrărilor în localitatea Ilganii de Sus este 46.602 mp cu un număr total de 23 imobile, din care:  - 12 de imobile proprietate privată, suprafață de expropriat 4.215 mp  - 4 de imobile domeniul privat UAT, suprafață de transferat 11.666 mp  - 7 de imobile domeniul public UAT, suprafață de transferat 8.060 mp  Teren aflat în domeniul public al Statului Român , în administrarea Administrației Naționale “Apele Române”, suprafață 11 mp  Teren aflat în domeniul public al Statului Român , în administrarea Romsilva - Regia Națională a Pădurilor, suprafață 14.876 mp.  Suplimentar suprafeței de mai sus, proiectul prevede și suprafața de 7.546 mp cuprinsa intre linia de apărare (dig) și canalul de desecare, suprafața care trece din administrarea Romsilva în administrarea ANAR- ABA Dobrogea Litoral.  Suprafața totală a amplasamentului lucrărilor în localitatea Vulturu (2 incinte) este 98.138 mp cu un număr total de 52 imobile, din care:   * 27 imobile proprietate privată, suprafață de expropriat 22.511 mp * 19 imobile domeniul privat UAT, suprafață de transferat 46.206 mp * 6 imobile domeniul public UAT, suprafață de transferat 23.010 mp * teren aflat în domeniul public al Statului Român , în administrarea Administrației Naționale “Apele Române”, suprafață 3.579 mp.   *Prin prezentul proiect de Hotărâre a Guvernului se propune*:   * *aprobarea planului de amplasament astfel cum rezultă din Anexa nr. 1;* * *aprobarea declanșării procedurilor de expropriere pentru imobilele proprietate privată situate în localitățile Ilganii de Sus și Vulturu, comuna Maliuc, județul Tulcea;* * *aprobarea listei cuprinzând imobilele proprietate privată supuse exproprierii, conform Anexei nr. 2 la prezenta hotărâre, situate în localitățile Ilganii de Sus și Vulturu, comuna Maliuc, județul Tulcea;* * *aprobarea sumei aferente despăgubirilor, în cuantum total de 252.334 lei pentru un număr de 40 imobile în suprafață totală de* ***26.725,30 mp.***   *Valoarea de 252.334 lei este la data de 25.05.2020 conform ANEVAR și cuprinde:*   * *Bo. 2 – valoarea de 73.522 lei (Incinta 1) și valoarea de 124.435 lei (Incinta 2)* * *Bo. 3 – valoarea de 54.377 lei*   Sumele individuale aferente despăgubirilor sunt „estimate de către expropriator pe baza unui raport de evaluare întocmit având în vedere expertizele întocmite și actualizate de camerele notarilor publici” în conformitate cu dispozițiile Legii nr. 255/2010, Articolul 5, Aliniatul 1, cu modificările și completările ulterioare.  Suma necesară despăgubirilor pentru exproprierea imobilelor proprietate privată situate pe amplasamentul lucrării de utilitate publică ”Apărarea complexă a localităților situate în Delta Dunării pentru minimizarea riscului inundațiilor asupra vieții, judeţul Tulcea”, prevăzută în anexa 2 este de **252.334** lei, aferentă unui număr de **40** de imobile în suprafață totală de **26.725.30** mp (preturi 25.05.2020).  Actualizarea valorii de 252.334 lei în preturi 30.10.2020 conform Devizului General al investiției este de:   * *Bo. 2 – valoarea de 73.992 lei (Incinta 1) + valoarea de 125.235 lei (Incinta 2) = 199.227 lei* * *Bo. 3 – valoarea de 54.729 lei*   **TOTAL - valoare 253.956 lei**  Suma aferentă despăgubirilor în cuantum de **253.956** lei urmează să fie alocată de la bugetul de stat prin bugetul Ministerului Apelor și Pădurilor, capitolul 70.01 „Locuințe, servicii și dezvoltare publică”, titlul 58 “Proiecte cu finanțare din fonduri externe nerambursabile aferente cadrului financiar 2014-2020”, art. 58.03 “Programe din Fondul de Coeziune”.   * aprobarea anexei nr. 3 ce conține lista imobilelor din domeniul public și privat al UAT Maliuc. Teritoriile aflate în domeniul privat al UAT vor trece prin Hotărâre de Consiliu local în domeniu public al Statului și nu fac obiectul exproprierii.   \* Conform legislației în vigoare, terenurile aflate în domeniul public al Statului rămân în proprietatea Statului, cu schimbarea dreptului de administrare către Beneficiarul Proiectului. | | | | | | |
| 3. Alte informaţii | Nu au fost identificate | | | | | | |
| **Secţiunea a 3-a:**  **Impactul socio-economic al proiectului de act normativ** | | | | | | | |
| 1. Impactul macroeconomic | Proiectul de act normativ nu se referă la acest subiect. | | | | | | |
| 11.Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. | | | | | | |
| 2. Impactul asupra mediului de afaceri | Implementarea acestui proiect conduce la: facilitarea investițiilor viitoare pentru îmbunătățirea / modernizarea infrastructurii, facilitarea dezvoltării în zonele agricole, creșterea interesului potențialilor investitori și a valorii generale a terenului fapt care conduce la dezvoltarea economica a zonei prin dezvoltarea turismului prin creșterea atractivității acesteia pentru potențialii investitori. | | | | | | |
| 21Impactul asupra sarcinilor administrative | Proiectul de act normativ nu se referă la acest subiect. | | | | | | |
| 22 Impactul asupra întreprinderilor mici şi mijlocii | Proiectul de act normativ nu se referă la acest subiect. | | | | | | |
| 3. Impactul social | Proiectul implementat în zona va duce la îmbunătățirea calității vieții populației prin reducerea riscului de producere a inundațiilor. | | | | | | |
| 4. Impactul asupra mediului | Exproprierea pentru cauză de utilitate publică și preluarea în administrare, de către Administrația Națională Apele Române" - Administrația Bazinală de Apă Dobrogea Litoral, a suprafețelor de teren necesare realizării lucrărilor, prin facilitarea implementării proiectului, va conduce la îmbunătățirea standardelor de mediu, precum și la diminuarea riscurilor majore, contribuind, totodată, la îndeplinirea angajamentelor României, privind protecția mediului, ca stat membru al Uniunii Europene. | | | | | | |
| 5. Alte informaţii | Nu au fost identificate. | | | | | | |
| **Secţiunea a 4-a:**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | | |
| - mii lei - | | | | | | | |
| Indicatori | | Anul  curent | Următorii  4 ani | | | | Media  pe 5 ani |
| 1 | | 2 | 3 | 4 | 5 | 6 | 7 |
|  | | 2021 | 2022 | 2023 | 2024 | 2025 | - |
| 1. Modificări ale veniturilor bugetare, plus/minus, din care:   1. buget de stat, din acesta: 2. impozit pe profit 3. impozit pe venit 4. bugete locale: 5. impozit pe profit 6. bugetul asigurărilor sociale de stat: 7. contribuţii de asigurări | | - | - | - | - | - | - |
| - | - | - | - | - | - |
| - | - | - | - | - | - |
| - | - | - | - | - | - |
| - | - | - | - | - | - |
| - | - | - | - | - | - |
| 2. Modificări ale cheltuielilor bugetare, plus/minus din care: | | - | - | - | - | - | - |
| a) buget de stat, din acesta | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri şi servicii | | - | - | - | - | - | - |
| b) bugete locale | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri şi servicii | | - | - | - | - | - | - |
| c) bugetul asigurărilor sociale de stat | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri şi servicii | | - | - | - | - | - | - |
| 3. Impact financiar, plus/minus, din care:   1. buget de stat 2. bugete locale | | - | - | - | - | - | - |
| - | - | - | - | - | - |
| 4. Propuneri pentru acoperirea creşterii cheltuielilor bugetare | | Proiectul de act normativ nu se referă la acest subiect. | | | | | |
| 5. Propuneri pentru a compensa reducerea veniturilor bugetare | | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | | Proiectul de act normativ nu se referă la acest subiect. | | | | | |
| 7. Alte informaţii | | Nu au fost identificate. | | | | | |
| **Secţiunea a 5-a:**  **Efectele proiectului de act normativ asupra legislaţiei în vigoare** | | | | | | | |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii | | Proiectul de act normativ nu se referă la acest subiect. | | | | | |
| 11 Compatibilitatea proiectului de act normativ cu legislaţia în domeniul achiziţiilor publice:  a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;  b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | | Proiectul de act normativ nu se referă la acest subiect. | | | | | |
| 2. Compatibilitatea proiectului de act normativ cu legislaţia comunitară în materie | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | Proiectul de act normativ nu se referă la acest subiect. | | | | | |
| 4. Hotărâri ale Curţii Europene de Justiţie a Uniunii Europene | | Proiectul de act normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | | Proiectul de act normativ nu se referă la acest subiect. | | | | | |
| 6. Alte informaţii | | Nu au fost identificate. | | | | | |
| **Secţiunea a 6-a:**  **Consultările efectuate în vederea elaborării proiectului de act normativ** | | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | Proiectul de act normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | Proiectul de act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | Proiectul de act normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | Actul normativ nu este supus consultărilor comisiilor interministeriale. | | | | | |
| 5. Informaţii privind avizarea către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | Proiectul de act normativ nu se referă la acest subiect. | | | | | |
| 6. Alte informaţii | | Nu au fost identificate. | | | | | |
| **Secţiunea a 7-a:**  **Activităţi de informare publică privind elaborarea şi implementarea proiectului de act normativ** | | | | | | | |
| 1. Informarea societăţii civile cu privire la necesitatea elaborării proiectului de act normativ | | În elaborarea proiectului de act normativ, a fost respectată procedura stabilită privind *Legea nr. 52/2003 privind transparenţa decizională în administraţia publică*, republicată. | | | | | |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | Proiectul de act normativ nu se referă la acest subiect. | | | | | |
| 3. Alte informaţii | | Nu au fost identificate | | | | | |
| **Secţiunea a 8-a: Măsuri de implementare** | | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | | Proiectul de act normativ nu se referă la acest subiect. | | | | | |
| 2. Alte informaţii | | Nu au fost identificate | | | | | |

Pentru considerentele de mai sus, s-a elaborat proiectul de **Hotărâre a Guvernului privind aprobarea amplasamentului și declanșarea procedurilor de expropriere a imobilelor proprietate privată care constituie coridorul de expropriere situat pe amplasamentul lucrării de utilitate publică de interes național „Apărarea complexă a localităților situate în Delta Dunării pentru minimizarea riscului la inundații asupra vieții, județul Tulcea”, situate pe raza localităților Vulturu și Ilganii de Sus, comuna Maliuc, județul Tulcea**, care în forma prezentată a fost avizat de către ministerele interesate, pe care îl supunem spre adoptare**.**

**MINISTRUL MEDIULUI, APELOR ȘI PĂDURILOR**

**BARNA TÁNCZOS**

**Avizăm:**

**VICEPRIM-MINISTRU**

**HUNOR KELEMEN**

**MINISTRUL FINANȚELOR**

**ADRIAN CÂCIU**

**MINISTRUL JUSTIȚIEI**

**MARIAN-CĂTĂLIN PREDOIU**

### 